Middelsstore, slanke, matte, brokete fargede trebukker. Hodet er svart eller gulaktig, pronotum er vanligvis rødgult, dekkvingene farget i gult og svart. Antennene er kortere enn kroppen. Hodet har en påfallende "snute" foran fasettøynene. Pronotum er mer eller mindre tønneformet, uten pigger på sidene. Dekkvingene er jevnbrede. Beina er middels lange med tydelig klubbeformede lår og tynne legger.